টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
টেরা অস্ট্রালিস
অস্তিত্বের কোন ধরণের প্রমাণ না থাকা সত্ত্বেও "তেরা অস্ত্রালিস ইনকগনিতা" বা দক্ষিণের অজানা ভূমিভাগের প্রবাদ রোমান আমল থেকে চলে এসেছে। নবজাগরণের সময় সমগ্র ইউরোপে টলেমির মানচিত্র প্রচলিত ছিল, কিন্তু তাতে এই ধরণের কোন মহাদেশ অঙ্কিত ছিল না। এই মানচিত্রে আফ্রিকা মহাদেশের দক্ষিণের মহাসাগরের অস্তিত্ব ছিল না, তাই মনে করা হত আফ্রিকা দক্ষিণ মেরু পর্য্যন্ত বিস্তৃত হলেও হতে পারে। সম্ভবতঃ ইয়োহানেস স্খোনারের ১৫২৩ খ্রিস্টাব্দের মানচিত্রে প্রথমবারের জন্য টেরা অস্ট্রালিস অঙ্কিত হয়। এই মানচিত্রের ওপর ভিত্তি করর১৫৩১ খ্রিস্টাব্দে ওরোন্সে ফিনে তাঁর হৃৎপিণ্ডাকৃতি বিশ্ব মানচিত্র প্রস্তুত করেন বলে মনে করা হয়, যেখানে দক্ষিণের মহাদেশকে "তেরা অস্ত্রালিস রিসেন্তের ইনভেন্তা সেদ নোন্দম প্লেনে কগনিতা" (ল্যাটিন: "Terra Australis recenter inventa sed nondum plene cognita"; "সদ্য আবিষ্কৃত ভূমি যা সম্পূর্ণ রূপে জ্ঞাত নয়") নামে উল্লেখ করেন।
দক্ষিণ আমেরিকার দক্ষিণ থেকে বিস্তৃত জলরাশিকে তিনি "মারে ম্যাগেলানিকাম" (ল্যাটিন: "Mare Magellanicum") নামকরণ করেন। স্খোনার ১৫৩৩ খ্রিস্টাব্দে রচিত তাঁর গ্রন্থ "ওপাসকুলাম জিওগ্রাফিকাম" (ল্যাটিন: "Opusculum geographicum") দক্ষিণের এই মহাদেশকে "ব্রাসিলিয়া অস্ত্রালিস" নাম দেন।